ઇન્દ્રધનુષ અભિયાનના ચોથા તબક્કાની શરૂઆત ૨૦૧૭નાં ફેબ્રુઆરીની ૭મી તારીખે થયેલી, જેમાં અરુણાચલ પ્રદેશ, અસમ, મણીપુર, મેઘાલય, મિઝોરમ, નાગાલેંડ, સિક્કિમ અને ત્રિપુરા-જેવા પૂર્વોત્તર ભારતના રાજ્યોને આવરી લેવાયા. એ પછી ૨૦૧૭ના એપ્રિલ મહિનાથી આ અભિયાન હેઠળ સમગ્ર ભારત દેશને આવરી લેવામાં આવ્યો. ઇન્દ્રધનુષ અભિયાનના ચાર તબક્કાઓ દરમિયાન સમગ્ર દેશના ૨ કરોડ ૫૩ લાખ બાળકો તેમજ ૬૮ લાખ સગર્ભા મહિલાઓને જીવનરક્ષક રસીઓનો લાભ અપાયો. ભારત સરકારના અયોગ્ય મંત્રાલયને આ અભિયાન ચલાવવા માટે વિશ્વ આરોગ્ય સંથા યુનિસેફ, રોટરી ઇન્ટરનેશનલ તેમજ અભિયાનમાં જોડાયેલા અન્ય દાતાઓનો સહકાર મળ્યો હતો. અભિયાન સફળતાપૂર્વક ચાલે એ માટે સમૂહ માધ્યમો તેમજ બહોળા પ્રચાર દ્વારા લોકજાગૃતિ કેળવી હતી અને આ યોજનાના અમલીકરણ ઉપર ખાસ દેખરેખ રાખવામાં આવી હતી, અને શિબિરોના સંચાલન અંગે જરૂરી માર્ગદર્શન આપવામાં આવ્યું હતું.